લગભગ ચાર મહિના પહેલા કેન્દ્ર સરકારે જીએસટી લાગુ કર્યો હતો, પરંતુ તેમાં પરિવર્તનની પ્રક્રિયા હજુ પણ ચાલુ જ છે. જીએસટીના દરમાં સરકારે હાલમાં જ ઘણા પરિવર્તનો કર્યા છે, જેથી સામાન્ય માણસની તકલીફ ઓછી થઇ છે અને નાના વેપારીઓને પણ રાહત મળી છે. પરંતુ આ મુદ્દે રાજકારણીય વાતાવરણ હજુ પણ ગરમ છે. ચાર મહિના બાદ થયેલ આ પરિવર્તનનો શ્રેય કોંગ્રેસ રાહુલ ગાંધીને આપી રહી છે. કોંગ્રેસનું કહેવું છે કે, કેન્દ્ર સરકાર પર રાહુલ ગાંધીના સતત દબાણને પરિણામે આ પરિવર્તનો થયા છે.